**DĖL ROKIŠKIO RAJONO SAVIVALDYBĖS TARYBOS 2015 M. LAPKRIČIO 27 D. SPRENDIMO NR. TS-222 „DĖL NEGAUTŲ PAJAMŲ KOMPENSAVIMO VEŽĖJAMS UŽ LENGVATINĮ KELEIVIŲ VEŽIMĄ IR NEMOKAMĄ MOKINIŲ VEŽIMĄ, TAIP PAT KELEIVINIO TRANSPORTO VEŽĖJŲ NUOSTOLIŲ, PATIRTŲ VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS, KOMPENSAVIMO IŠ RAJONO SAVIVALDYBĖS BIUDŽETO TVARKOS APRAŠO PATVIRTINIMO“ DALINIO PAKEITIMO**

2019 m. kovo 29 d Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

P a k e i s t i „Negautų pajamų kompensavimo vežėjams už lengvatinį keleivių vežimą ir nemokamą mokinių vežimą, taip pat keleivinio transporto vežėjų nuostolių, patirtų vykdant keleivinio kelių transporto viešųjų paslaugų įsipareigojimus, kompensavimo į rajono savivaldybės biudžeto tvarkos aprašo“, patvirtinto Rokiškio rajono savivaldybės tarybos 2015 m. lapkričio 27 d. sprendimu Nr. TS-222 „Dėl negautų pajamų kompensavimo vežėjams už lengvatinį keleivių vežimą ir nemokamą mokinių vežimą, taip pat keleivinio transporto vežėjų nuostolių, patirtų vykdant keleivinio kelių transporto viešųjų paslaugų įsipareigojimus, kompensavimo į rajono savivaldybės biudžeto tvarkos aprašo patvirtinimo“:

1. 5 punktą ir jį išdėstyti taip:

„5. Važiavimo išlaidos per mėnesį kompensuojamos už 4.1 -4.4 punktuose nurodytus mokinius, mokyklų ar įstaigų darbo dienomis važiavusius į mokyklą ar įstaigą iki 40 km ir atgal vietinio reguliaraus susisiekimo autobusais, tolimojo reguliaraus susisiekimo autobusais, mokykliniais autobusais, kitu savivaldybei nuosavybės teise priklausančiu transportu (seniūnijų autobusais) mokinio pažymėjime nurodytu maršrutu. Už neformaliojo vaikų švietimo įstaigų mokinių vežimą kompensuojama ir ne darbo dienomis.“

2. 19 punktą ir jį išdėstyti taip:

„19. Vežėjų, įregistruotų rajono savivaldybėje, negautos pajamos dėl keleiviams suteiktų važiavimo vietinio reguliaraus susisiekimo autobusais lengvatų, nustatytų Lietuvos Respublikos transporto lengvatų įstatyme, atlyginamos pagal sutartis, sudarytas tarp vežėjų ir savivaldybės.

19.1. Kitiems vežėjams (mokykloms ir seniūnijoms) lėšos skiriamos iš rajono biudžeto, paskaičiavus lėšų poreikį pagal tuo metu galiojančias kainas ir normatyvus“.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. LAPKRIČIO 27 D. SPRENDIMO NR. TS-222 „DĖL NEGAUTŲ PAJAMŲ KOMPENSAVIMO VEŽĖJAMS UŽ LENGVATINĮ KELEIVIŲ VEŽIMĄ IR NEMOKAMĄ MOKINIŲ VEŽIMĄ, TAIP PAT KELEIVINIO TRANSPORTO VEŽĖJŲ NUOSTOLIŲ, PATIRTŲ VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS, KOMPENSAVIMO IŠ RAJONO SAVIVALDYBĖS BIUDŽETO TVARKOS APRAŠO PATVIRTINIMO“ DALINIO PAKEITIMO“**

**AIŠKINAMASIS RAŠTAS**

**Sprendimo projekto tikslas ir uždaviniai**

Tikslas **–** papildyti Rokiškio rajono savivaldybės tarybos 2015 m. lapkričio 27 d. sprendimu Nr. TS-222 patvirtinto Negautų pajamų kompensavimo vežėjams už lengvatinį keleivių vežimą ir nemokamą mokinių vežimą, taip pat keleivinio transporto vežėjų nuostolių, patirtų vykdant keleivinio kelių transporto viešųjų paslaugų įsipareigojimus, kompensavimo į rajono savivaldybės biudžeto tvarkos aprašo 5 ir 19 punktus.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė**. Tvarkos aprašo 5 punkte yra nurodyta, kad ,,Važiavimo išlaidos per mėnesį kompensuojamos už 4.1-4.4 punktuose nurodytus mokinius, mokyklų ar įstaigų darbo dienomis važiavusius į mokyklą ar įstaigą iki 40 km ir atgal vietinio reguliaraus susisiekimo autobusais, tolimojo reguliaraus susisiekimo autobusais, mokykliniais autobusais, kitu savivaldybei nuosavybės teise priklausančiu transportu (seniūnijų autobusais) mokinio pažymėjime nurodytu maršrutu. Už neformaliojo vaikų švietimo įstaigų mokinių vežimą kompensuojama ir ne darbo dienomis.“

Šio sprendimo projekto esmė yra ta, kad norima papildyti važiavimo išlaidų kompensavimą ir mokykliniais autobusais bei kitu savivaldybei nuosavybės teise priklausančiu transportu (seniūnijų autobusais) mokinio pažymėjime nurodytu maršrutu.

Tvarkos aprašo 19 punkte yra nurodyta, kad „Vežėjų, įregistruotų rajono savivaldybėje, negautos pajamos dėl keleiviams suteiktų važiavimo vietinio reguliaraus susisiekimo autobusais lengvatų, nustatytų Lietuvos Respublikos transporto lengvatų įstatyme, atlyginamos pagal sutartis, sudarytas tarp vežėjų ir savivaldybės.

19.1. Kitiems vežėjams (mokykloms ir seniūnijoms) lėšos skiriamos iš rajono biudžeto, paskaičiavus lėšų poreikį pagal tuo metu galiojančias kainas ir normatyvus.“

Šio sprendimo projekto esmė yra ta, kad norima papildyti važiavimo išlaidų kompensavimą ir kitiems vežėjams (mokykloms ir seniūnijoms) lėšos skiriamos iš rajono biudžeto, paskaičiavus lėšų poreikį pagal tuo metu galiojančias kainas ir normatyvus.

**Galimos pasekmės, priėmus siūlomą sprendimo projektą:**

**teigiamos** – patikslintas mokinių vežimo į mokyklą iš mokyklos lėšų kompensavimo mechanizmas mokykliniais autobusais, kitu savivaldybei nuosavybės teise priklausančiu transportu (seniūnijų autobusais);

**neigiamos** – nėra duomenų apie galimas (tikėtinas) neigiamas pasekmes priėmus teikiamą sprendimo projektą.

**Kokia sprendimo projekto nauda Rokiškio rajono gyventojams.** Užtikrinta mokinių vežimo į mokyklą iš mokyklos paslaugų įvairovė.

**Finansavimo šaltiniai ir jų poreikis.** Finansavimo šaltinis – Rokiškio rajono savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksmais.

Švietimo, kultūros ir sporto skyriaus vyriausioji specialistė Danutė Kniazytė